དཀོན་མཆོག་གསུམ་ལ་གུས་པས་ཕྱག་བྱས།།དད་ཅན་གྲྭ་སློབ་སྦྱིན་བདག་རྣམས་ལ།།ཆོས་མཛད་ང་ཡིས་འཕྲིན་ཅིག་བསྐུར་འབྲས།།བཅུ་བའི་ཉི་ཤུ་ལྔ་ཡི་ཉིན་པར།།སངས་རྒྱས་ཀུན་ལ་ས་བཀའ་དྲིན་ཆེ་བའི།།རྒྱལ་བ་གཉིས་པ་བློ་བཟང་གྲགས་པ།།དགའ་ལྡན་ཞིང་དུ་གཤེགས་པའི་དུས་ཆེན།།ཡིན་པས་དེའི་ཉིན་དགེ་བ་བྱས་ན།།སངས་རྒྱས་གཞན་ཀུན་གཤེགས་པའི་དུས་ལས།།འགྱུར་ཁྱད་ཕན་ཡོན་ཆེན་པོ་གསུངས་པས།།དེ་ཕྱིར་ཉི་ཤུ་ལྔ་ཡི་དགོང་མོ།།གླིང་མེ་ལ་སོགས་མཆོད་པ་ཕུལ་ལ།།ཚོགས་གསོག་སྨོན་ལམ་རྒྱ་ཆེན་ཐོབས་དང་།།ཕན་བདེ་འབྱུང་གནས་བསྟན་པ་དར་ཞིང་།།མ་གྱུར་འགྲོ་ཀུན་བདེ་ཞིང་སྐྱིད་ངེས།།ཆོས་ལ་བསྐུལ་བའི་ཚིགས་བཅད་གཏམ་སྙན།།ཐོས་ཚད་རྣམས་ཀྱིས་དགའ་ཞིང་སྤྲོ་བཞིན།།བཅུ་བའི་ཉི་ཤུ་ལྔ་ཡི་ཉིན་པར།།ཚོགས་བསགས་སྨོན་ལམ་འདེབས་པར་གྱུར་ཅིག།ཅེས་བཅུ་བའི་ཉི་ཤུ་ལྔ་ལ་གླིང་མེ་མཆོད་པ་ཕུལ་ན་འགྱུར་ཁྱད་ཕན་ཡོན་ཆེན་པོ་ཡོད་ཅེས་དད་ཅན་ལ་དགེ་བསྐུལ་དུ་ཆོས་མཛད་ཞབས་དཀར་བས་བཀྲ་ཤིས་འཁྱིལ་ནས་སྨྲས་པའོ།།།།